cyanic-selkie/wikianc huggingface dataset:
Jean-Paul Marat
Vallankumouksellinen lehtimies ja poliitikko
Marat vaikutti taustalla elokuun 1792 Tuileries’n palatsin valtaukseen, jonka seurauksena Ranskan monarkia kumottiin. Hänet valittiin uuden Pariisin kommuunin asettamaan pahamaineiseen ”valvontakomiteaan” (comité de surveillance), jonka tehtävä oli etsiä ja kitkeä vastavallankumouksellisia. Pian tämän jälkeen tapahtuivat niin sanotut syyskuun murhat, kun väkijoukot surmasivat Pariisin vankiloissa tuhansia vangittuja yläluokan ja papiston edustajia vallankumouksen vihollisina. Vaikka Marat’n ei tiedetä olleen suoraan vastuussa näistä tapahtumista, monet pitivät häntä syyllisenä joukkomurhiin, sillä hän oli yllyttänyt lehtikirjoituksissaan ihmisiä vastaavaan väkivaltaan. Marat valittiin Pariisin edustajana uuteen parlamenttiin, kansalliskonventtiin, jossa hän oli lähellä radikaalien tasavaltalaisten muodostamaa vuoripuoluetta. Hän kohosi yhdeksi konventin tunnetuimmista nimistä, joskin vuoripuolueen johtajat eivät halunneet antaa hänelle todellista valtaa. Hän puolusti konventissa sosiaalisia reformeja kuten progressiivista tuloveroa, valtion ammattikouluja ja asepalveluksen lyhentämistä. Hän kannatti myös tilapäisen diktatorisen hallituksen perustamista vallankumoussodasta selviämiseksi. Muutamaa päivää tasavallan julistamisen jälkeen, 25. syyskuuta 1792, Marat muutti lehtensä nimeksi Journal de la république française (”Ranskan tasavallan lehti”).
thumb|upright=1.3|Kansanjoukot kantavat vapauttavan tuomion saaneen Marat’n harteillaan ulos oikeussalista 24. huhtikuuta 1793. [[Louis-Léopold Boillyn maalaus Marat’n riemusaatto (1794).]] Marat äänesti konventissa tammikuussa 1793 Ludvig XVI:n kuolemantuomion puolesta. Toimiessaan Pariisin jakobiiniklubin puheenjohtajana 5.–22. huhtikuuta 1793 hän joutui vuoripuolueen ja sen kanssa kilpailleen maltillisemman puolueen, girondistien, välisen valtataistelun keskiöön. Girondistit vihasivat häntä jo valmiiksi syyskuun murhien vuoksi ja saivat tarpeekseen hänen levitettyään 5. huhtikuuta päivättyä kiertokirjettä, jossa vaadittiin kutsumaan takaisin kaikki ne maltilliset kansanedustajat, jotka olivat kannattaneet Ludvig XVI:n tuomion alistamista kansanäänestykselle. Girondistiedustaja Élie Guadet’n aloitteesta kansalliskonventti asetti Marat’n 14. huhtikuuta 1793 syytetyksi hiljattain perustettuun vallankumous­tuomioistuimeen. Marat puolusti itseään oikeudessa mestarillisella puheella, ja tuomioistuin vapautti hänet syyttömänä 24. huhtikuuta. Riemuitsevat kansanjoukot kantoivat hänet ulos oikeussalista ja ympäri Pariisia. Tämän jälkeen hän johti lehtensä sivuilla girondisteihin kohdistettua hyökkäystä, joka huipentui 31. toukokuuta – 2. kesäkuuta 1793 Pariisin girondistivastaiseen kansannousuun ja sen yhteydessä girondistijohtajien erottamiseen kansalliskonventista. Tätä on pidetty hänen poliittisen uransa huippukohtana.
Murha
Corday tuomittiin kuolemaan ja teloitettiin neljä päivää Marat’n murhan jälkeen giljotiinilla. Niin rojalisteja kuin girondisteja teloitettiin väitetystä salaliitosta epäiltyinä. Tapahtuma kiihdytti siirtymistä niin sanottuun terrorin aikaan.
Marat oli siviiliavioliitossa Simone Évrard -nimisen naisen kanssa, jota kutsuttiin myöhemmin hänen leskekseen.
Muistaminen
thumb|[[Jacques-Louis David: Marat’n kuolema (1793).]] Marat sai juhlavat hautajaiset, jotka suunnitteli hänen ystävänsä, taidemaalari Jacques-Louis David. Koko kansalliskonventti osallistui hautajaissaattoon 16. heinäkuuta 1793. Hänet haudattiin kotinsa lähdelle Pariisin kordelieeriluostarin puutarhaan. David myös maalasi vain muutamaa päivää murhan jälkeen tunnetun maalauksensa Marat’n kuolema, jota pidetään mestariteoksena.
Marat’n mukaan nimettiin vallankumouksen aikana 21 Ranskan kaupunkia. Esimerkiksi Le Havre sai joksikin aikaa nimekseen Havre-Marat. Hänen mukaansa nimettiin vuonna 1921 neuvostoliittolainen taistelulaiva Marat. Toisen maailmansodan aikana alus sai takaisin alkuperäisen nimensä Petropavlovsk, kun vallankumoussankarien nimet menivät pois muodista ja isänmaallisuuteen viittaavat nimet palasivat.
Fernão Mendes Pinto
Teoksessaan hän väitti hänen ryhmänsä olleen ensimmäiset Japanissa vierailleet eurooppalaiset, ja hän väitti myös esitelleensä tuliaseet japanilaisille. Hän oleili Ōtomo-klaanin vieraana muutaman kuukauden, ja kertoi sinä aikana muun muassa parantaneensa Ōtomo Yoshishigen, joka oli vahingoittanut itsensä eurooppalaisilta varastamallaan arkebuusilla.
Willem van Hanegem
Willem (”Wim”) van Hanegem (s. 20. helmikuuta 1944 Breskens) on alankomaalainen jalkapallovalmentaja ja entinen pelaaja.
Ura pelaajana
Van Hanegem pelasi uransa huippuvuodet Feyenoord Rotterdamissa juhlien mestaruuksia niin Alankomaissa kuin Euroopankin kentillä. Maajoukkuetasolla van Hanegemin suurin saavutus oli MM-hopea vuoden 1974 lopputurnauksessa.
Van Hanegem on sanonut, ettei pidä saksalaisista. Aina, kun hän pelasi saksalaisia vastaan, hänellä oli toisen maailmansodan muistoista johtuvia ongelmia. "I don't like Germans. Everytime I played against German players, I had a problem because of the war." (Winner, D. Brilliant Orange. Bloomsbury, 2000.) Van Hanegemin veli, isä ja sisar menehtyivät II maailmansodassa, kun liittoutuneet pommittivat Wehrmachtin joukkoja Breskensin kaupungissa syksyllä 1944.
Meriitit
Ura valmentajana
Van Hanegem aloitti valmennusuransa Feyenoordissa toimien Ab Fafién ja Thijs Libregtsin apuvalmentajana vuosina 1983–1986. Hän toimi apulaisvalmentajana myös FC Utrechtissa ja FC Wageningenissa ennen siirtymistään Alankomaiden amatöörimaajoukkueen päävalmentajaksi 1991. Van Hanegem palasi Feyenoordin 1992 ja luotsasi joukkueen liigamestaruuteen 1993 sekä Cupin voittoon 1994 ja 1995. Feyenoordista van Hanegem siirtyi 1995 valmentamaan saudiarabialaista Al Hilalia, jonka päävalmentajana hän voitti Saudi-Arabian mestaruuden ja Arabian cupin 1996. Van Hanegemin valmennuksessa AZ Alkmaar nousi Alankomaiden pääsarjaan 1998. Hän on toiminut urallaan myös Alankomaiden maajoukkueen apulaisvalmentajana. Vuosina 2005–2007 van Hanegem valmensi Maroc Profsia.
Heinäkuussa 2007 FC Utrecht palkkasi van Hanegemin seuran uudeksi päävalmentajaksi Saudi-Arabiaan siirtyneen Foeke Booyn seuraajaksi. Debyyttikaudellaan Utrechtissa van Hanegem luotsasi seuran Eredivisiessä 10. sijalle. Kausi 2008/09 alkoi samoissa merkeissä. Joulukuussa 2008 van Hanegem kuitenkin erotettiin seurasta hänen kerrottuaan muutamaa päivää aikaisemmin, ettei olisi halukas jatkamaan seurassa enää kauden jälkeen. Hän oli myös pettynyt seuran päätökseen erottaa hänen apuvalmentajansa.
Meriitit
Sulevi Peltola
Sulevi Peltola (s. 7. joulukuuta 1946 Viljakkala) on suomalainen näyttelijä. Hän valmistui vuonna 1968 Suomen Teatterikoulun näyttelijä­kurssilta ja toimi sen jälkeen niin Rauni Mollbergin kuin Mikko Niskasenkin avustajana. Uransa alku­aikoina Peltola oli perustamassa KOM-teatteria. Hän on tehnyt toistuvasti yhteis­työtä ohjaaja Matti Ijäksen kanssa.
Ura
Peltola on ohjannut Yleisradiolle muun muassa televisio­sarjoja Tytöt, Enkelten siipi, Pudonneita ja Pankkiherroja.
Peltola on ollut yksi Yle Draaman pitkä­aikaisimmista työn­tekijöistä, aluksi televisio­teatterin näyttelijänä ja sittemmin ohjaajana. Vuodesta 2008 Peltola on toiminut freelancerina. Tuoreita elo­kuva­töitä on muun muassa Preeti Leppäsen rooli Timo Koivusalon elo­kuvassa Täällä Pohjan­tähden alla (2009). Peltola nähdään myös Aku Louhimiehen elokuvassa Vuosaari (2012).
Helmi Lehosti
Helmi Matilda Lehosti (o.s. Pennanen; 6. kesäkuuta 1898 Viipuri – 9. heinäkuuta 1987 Helsinki) oli suomalainen näyttelijä.
Lehosti teki pitkän uran teattereissa. Ensimmäisessä elokuvaroolissaan vuoden 1953 komediassa Pekka Puupää kesälaitumilla hän oli jo 55-vuotias. Hän ehti kuitenkin näytellä vuosina 1953–1959 yli 20 elokuvassa, joista suuri osa oli Pekka Puupää -elokuvia. Lehosti esiintyi myös muun muassa elokuvissa Niskavuoren Aarne (1954) ja Rakas varkaani (1957).
Lehosti oli pitkään naimisissa teatterinjohtajan ja näyttelijän Vili Lehostin (ent. Vilho Lindström) kanssa. Lehosti teki viimeisen roolinsa vuonna 1959 elokuvassa Kohtalo tekee siirron. Vili Lehosti kuoli vuonna 1979 ja Helmi Lehosti vuonna 1987.
Levity
Levity on vuonna 2003 ensi-iltansa saanut draamaelokuva, jonka on käsikirjoittanut ja ohjannut Ed Solomon. Elokuvan pääosia esittävät Billy Bob Thornton, Morgan Freeman, Holly Hunter ja Kirsten Dunst.
Tarina
Levityn (’kevytmielisyys, suruttomuus’) päähenkilö on Billy Bob Thorntonin näyttelemä Manual Jordan, joka on viettänyt yli kaksi vuosikymmentä vankilassa tapettuaan teinipojan epäonnistuneen ryöstön yhteydessä. Sovitusta etsivä Jordan palaa vapauduttuaan kotikaupunkiin ja majoittuu saarnaaja Miles Evansin (Morgan Freeman) ylläpitämässä asuntolassa. Hän kohtaa myös tappamansa pojan sisaren Adelen (Holly Hunter) ja päätyy auttamaan tämän poikaa, joka on joutumassa vaikeuksiin.
Baqa al-Gharbiyya
Baqa al-Gharbiyya on pääasiassa arabien asuttama kaupunki Israelin keskiosassa. Sen asukasluku oli vuoden 2019 lopussa 29 950.
Historia
Baqa al-Gharbiyyan ensimmäisten asukkaiden sanotaan tulleen noin 500 vuotta sitten nykyisen Länsirannan alueelta. Paikka sai nimen Baka arabian kukkakimppua tarkoittavan sanan mukaan. Kylän kasvaessa länteen, se nimettiin länttä tarkoittavan sanan mukaan Baqa al-Gharbiyya. Kylän itään jäänyt osa sai nimen Baqa al-Sharqiyya.
Israelin asevoimat valtasivat Baqa al-Gharbiyyan Israelin itsenäisyyssodan aikana 22. toukokuuta 1949. Baqa al-Sharqiyya jäi sodan jälkeen Jordanian hallitseman Länsirannan puolelle. Kylästä tuli oma kuntansa vuonna 1996. Israelissa on sittemmin joskus ehdotettu kylän antamista Palestiinalaishallinnolle vastineeksi muista alueista.
Väestö
Baqa al-Gharbiyyan asukasluku oli vuoden 2019 lopussa 29 950. Vuonna 2002 vastaava lukema oli 19 800 ja vuonna 1968 6 400. Baqa al-Gharbiyyan asukkaat ovat islaminuskoisia arabeja.
Mourad Melki
Mourad Melki (, s. 9. toukokuuta 1975) on tunisialainen entinen jalkapalloilija. Keskikentällä pelannut Melki edusti suurimman osan urastaan Espérancessa, jonne Melki siirtyi Olympique de Béjasta. Hän edusti Tunisiaa vuoden 1998 ja 2002 jalkapallon MM-kisoissa.
Batna
Batna on kaupunki ja Batnan maakunnan hallinnollinen keskus Algerian koillisosassa. Se sijaitsee Atlasvuoristoon kuuluvilla Aurèsvuorilla 405 kilometriä Algerista kaakkoon. Batnan kunnassa oli vuoden 2008 väestönlaskennan mukaan 290 600 asukasta.
Seudun kanta-asukkaat ovat šawiaberbereitä, jotka puhuvat tašawitia ja arabiaa. Ranskalaiset perustivat vuonna 1844 asumattomalle paikalle varuskunnan, joka hallitsi lähellä sijainneiden roomalaisajan siirtokuntien tavoin tärkeää kulkureittien risteystä. Vuonna 1848 perustetulle kaupungille annettiin nimi Nouvelle Lambèse, mutta se sai pian takaisin entisen nimensä Batnan.
Batna oli siirtomaa-aikana hiljainen varuskunta- ja hallintokaupunki. Sen asukasluku alkoi kasvaa Algerian sodan aikana, ja väestönkasvu on jatkunut voimakkaana myös maan itsenäisyyden aikana. Batnasta tuli departementin keskus vuonna 1956, ja 1960-luvulla sinne alkoi syntyä teollisuutta. Vuonna 1977 perustettiin yliopistokeskus, josta tuli täysimittainen yliopisto vuonna 1989. Biskran maakunta erotettiin Batnasta vuonna 1984.
Batnan kautta kulkevat maantiet RN3, RN31 ja RN77 sekä Touggourtiin johtava rautatie. Kaupungin pohjoispuolella sijaitsee Mostepha Ben Boulaidin kansainvälinen lentoasema.
Kaupungin ruutukaavaan rakennettu matala keskusta edustaa tyypillistä siirtomaa-ajan arkkitehtuuria. Sitä ympäröivät laajat kerrostalo- ja esikaupunkialueet. Teollisuusalue sijaitsee rautatien toisella puolella. Vuorten ympäröimän laakson vadit on kanavoitu tulvien välttämiseksi. Juomavettä saadaan 20 kilometrin päästä El Mahderin tasangon porakaivoista.
Parinmuodostus
Parinmuodostus tarkoittaa seuraavia asioita:
Batna
Seudun nähtävyyksiä ovat Numidian kuninkaiden mausoleumi Medracen sekä Lambaesiksen ja Timgadin roomalaiskaupunkien rauniot. Batnassa on useita hotelleja.
Bengo
Bengo on maakunta Angolassa. Sen pinta-ala on 20 300 neliökilometriä ja asukasluku oli vuoden 2019 arvion mukaan 445 690. Maakunnan pääkaupunki on Caxito. Bengon maakunta perustettiin vuonna 1980, kun Luandan maakunta jaettiin kahdeksi maakunnaksi.
Bengon naapurimaakunnat ovat Zaire ja Uige pohjoisessa, Cuanza Norte idässä, Cuanza Sul etelässä sekä Luanda lännessä. Bengo sijaitsee Atlantin valtameren rannikolla ja maakunnassa vallitsee trooppinen ja kuiva ilmasto. Keskimääräinen lämpötila vaihtelee maaliskuun 26 °C ja heinäkuun 17 °C välillä.
Bengoon kuuluu kuusi kuntaa:
Barysau
Barysau (, IPA: [baˈrɨsau̯]) eli Borisov on teollisuuskaupunki ja hallintopiirin keskus Valko-Venäjällä Minskin alueella. Lokakuun 2009 väestönlaskennan mukaan kaupungissa asui 147 371 ja ympäröivän maaseudun sisältävässä hallintopiirissä 188 142 ihmistä. Barysau on Valko-Venäjän yhdeksänneksi suurin kaupunki ja sijaitsee maanteitse 75 kilometriä maan pääkaupungin Minskin koillispuolella Berezinajoen yläjuoksulla. .
Historiaa
Kaupunki mainitaan kirjallisissa lähteissä ensimmäisen kerran vuonna 1102. Saksalaiset ovat miehittäneet Barysaun kahdesti: vuosina 1918–1920 ja 1941–1944. Jälkimmäisellä kerralla yli 33 000 ihmistä surmattiin kuolemanleireillä kaupungin ympäristössä.
Liikenneyhteyksiä
Valko-Venäjän läpi moottoritienä kulkeva Varsova–Brest–Minsk–Orša–Moskova-valtatie M1 (E30) sivuaa Barysauta kaupungin eteläpuolella. Vuonna 1871 Brestistä Moskovaan kulkeva rautatie rakennettiin kulkemaan Barysaun kautta. Nykyisin tämä Minsk–Orša-rata haarautuu Oršan jälkeen Vitsebskin kautta Pietariin ja Smolenskin kautta Moskovaan johtaviksi radoiksi. Minskin lähiliikenteen junat pysähtyvät useilla piirin asemilla ja seisakkeilla. Vesireiteistä merkittävin on Berezinajoen ammattiliikenteelle navigoitavalla osuudella Barysausta alaspäin.
Kulttuuri ja liikunta
Barysau on jalkapalloseura FK BATEn kotikaupunki.
Uumajansaame
Uumajansaame on uralilainen kieli, jota puhuvat uumajansaamelaiset. Se kuuluu saamelaiskielten länsisaamelaiseen haaraan. Sen lähimpiä sukukieliä ovat pohjoissaame, luulajansaame, piitimensaame ja eteläsaame.
Kieltä puhuu noin 20 ihmistä, ja suurin osa heistä on vanhuksia. Kieli on kuitenkin siirtynyt nuorelle sukupolvelle äidinkielenä tiettävästi ainakin yhdessä perheessä. Puhujat asuvat pääasiassa Uumajanjoen varrella Lyckselessä, Malåssa, Tärnassa ja Sorselessa.
Vaikutusalue
vasen|pienoiskuva|Kartta saamelaiskielten levinneisyydestä. Uumajansaamen levinneisyyttä esittää alue nro. 2. Uumajansaamelaisasutuksen pohjoisraja on Piitimenjoki. Tutkijat ovat havainneet Arjeplogissa huomattavan kielimuurin piitimensaamea puhuvien vuorisaamelaisten ja uumajansaamea puhuvien metsäsaamelaisten välillä. Etelärajan on perinteisesti katsottu kulkevan Uumajanjoessa.
J.A. Nensénin löydöt 1830-luvun Åselen Lapista viittaavat kuitenkin siihen, että tuohon aikaan uumajansaamea puhuttiin jopa siellä päin, siis etelämmässä kuin perinteisesti on ajateltu. Eteläraja on siis ehkä siirtynyt ajan myötä pohjoisemmaksi. Uumajansaamea puhuivat niin Piitimen Lapissa, Åselessä kuin Lyckselessäkin nimenomaan metsäsaamelaiset. He kuitenkin sulautuivat samaan aikaan ruotsalaiseen väestöön, mikä johti kielen käytön vähenemiseen. Sen lisäksi kieleen ovat etelärajalla vaikuttaneet lukuisat hallinnolliset toimet, kuten valtion rajojen vahvistaminen.
Vuonna 2012 julkaistussa tutkimuksessa emeritusprofessori Lars-Gunnar Larsson veti uumajansaamelaisten etelärajan Uumajanjoen ja Vojmånin väliseen vedenjakajaan.
Varhainen kirjallisuus
Vuonna 1755 julkaistiin Petrus Fiellströmin (1697–1764) kääntämä saamenkielinen Uusi testamentti. Teoksen kielessä on piirteitä uumajansaamesta. Hän pyrki luomaan käännöksellään ruotsinlapin kirjakielen, ja sen oli tarkoitus olla käyttökelpoista niille, jotka puhuivat Uumajan Lapissa puhuttuja saamen kielten ja murteiden muotoja. Suomalais-ugrilaisten kielten professorin ja eteläsaamen kielen asiantuntija Knut Bergslandin mukaan teoksen kieli muistuttaa kuitenkin enemmän piitimensaamea kuin uumajansaamea. Raamattu ilmestyi uumajansaameksi vuonna 1811.
Muita vanhoja uumajansaameksi käännettyjä teoksia ovat:
Nykytilanne
Uumajansaamelaisten asuinalueille 1800-luvulla suuntautunut uudisasutus ruotsalaisti monet paikallaan eläneet niin sanotut metsäsaamelaiset. 1800-luvulla ja ison osan 1900-lukua Ruotsissa harjoitettu kieli- ja sulauttamispolitiikka vaikutti sekin osaltaan kielen puhujien määrän romahtamiseen Ruotsissa. Samalla kieli hävisi kokonaan Norjan puolelta. Vuonna 2000 kielentutkija Tapani Salminen arvioi uumajansaamen puhujia olevan enää noin 20. Nämä asuivat Ruotsin Arjeplogissa ja Arvidsjaurissa. Vuonna 2007 kielentutkija Trond Trosterud arvioi puhujia olevan enää noin 10, jotka kaikki olivat yli 65-vuotiaita. Kuitenkin myös nuorempia puhujia kielellä on, sillä Barrukin perheessä kieli on siirtynyt myös nuoremmalle polvelle. Perheen isä Henrik Barruk oppi kielen äidiltään ja on kielikonsulttina pyrkinyt kehittämään ja elvyttämään kieltä. Perheen tytär Katarina Barruk on julkaissut musiikkia uumajansaamen kielellä ja tekee esiintymällä kieltä tunnetuksi. Álgguogåhtie -yhdistys on järjestänyt kymmenen vuoden ajan uumajansaamen kielikylpyjä. 6. huhtikuuta 2016 julkaistiin virallinen uumajansaamen ortografia. Vuonna 2019 julkaistiin Henrik Barrukin laatima uumajansaame-ruotsi - ruotsi-uumajansaame -sanakirja Báhkuogirjjie.
Resident Evil 3: Nemesis
Resident Evil 3: Nemesis on Capcomin kehittämä ja 1999 PlayStationille julkaisema Resident Evil -selviytymiskauhupelisarjan videopeli. Peli julkaistiin myöhemmin myös Sega Dreamcastille, Microsoft Windowsille ja Nintendo GameCubelle. Osia pelin juonesta käytettiin elokuvassa Resident Evil: Apocalypse.
Pelaaminen
Pelimekaniikka on kehittyneempää kuin Resident Evilissä ja Resident Evil 2:ssa. Pelihahmolla on kyky väistää vihollisten tappavia hyökkäyksiä ja puskea zombeja pois lähettyviltä. Pelihahmo voi mennä rappusiin automaattisesti (toimintanäppäimen painamista ei vaadita) ja suorittaa 180 asteen käännöksen. Ammuksia voi kehittää keräämällä ja sekoittamalla ruutia.
Nimensä mukaisesti pelissä on ennennäkemätön vihollinen nimeltään Nemesis, joka pystyy juoksemaan, jahtaamaan pelihahmoa läpi pelialueiden ja käyttämään tuhoisia aseita. Nemesiksen voi tyrmätä väliaikaisesti millä tahansa aseella.
Pelissä on keskitetty paljon juoneen. Pelattaessa on vaihtoehtoisia valintoja, joilla voi vaikuttaa enemmän tai vähemmän pelin kulkuun. Valinnat esiintyvät usein, kun pelihahmo kohtaa Nemesiksen, mutta myös monissa muissakin tilanteissa.
Itse tarinapelin lisäksi levyllä on myös minipeli, Operation Mad Jackal, jossa pelaaja pääsee ohjaamaan jotakuta Umbrellan kolmesta palkkasoturista (Carlos, Mikhail tai Nicholai) aikarajoitetussa tehtävässä päästä paikasta A paikkaan B ennen kuin hahmon kehoon asetettu pommi räjähtää. Zombien tappaminen suo pelaajalle lisäaikaa.
Juoni
Pelin tarina alkaa Resident Evil 2:n tapahtumia ennen ja päättyy päivä niiden jälkeen. Raccoon Cityn poliisin erikoisryhmä STARSiin kuuluva Jill Valentine pyrkii pakoon T-viruksen tartuttamasta kaupungista. Poliisiasemalla hän kohtaa helikopterilentäjä Brad Vickersin, mutta Umbrellan bio-orgaaninen ase Nemesis tappaa tämän. Nemesiksen tehtävänä on tappaa koko STARS-ryhmä, koska he tietävät Umbrellan toimista Arklayvuorilla.
Myöhemmin Jill tapaa kolme Umbrella Biohazard Countermeasure Servicen (UBCS) jäsentä: Carlos Oliveiran, Mikhail Victorin ja Nicholai Ginovaefin, joista Mikhail on pahasti haavoittunut. He ovat palkkasotilaita, jotka Umbrella on palkannut siivoamaan jälkiään. Nicholai katoaa zombeja vastaan käydyssä yhteenotossa. Nemesis hyökkää raitiovaunuun, jolla Jill, Carlos ja Mikhail yrittävät päästä kellotornille. Mikhail taistelee Nemesistä vastaan ja uhraa itsensä räjäyttämällä käsikranaatin, mikä lennättää Nemesiksen pois kyydistä. Raitiovaunu syttyy liekkeihin ja kolaroituu kellotornin pihalle.
Jill kutsuu tornissa olevalla kellolla pelastushelikopterin. Nemesis kuitenkin tuhoaa kopterin ja seuranneessa taistelussa tartuttaa viruksen Jilliin. Kun Nemesis vakavasti haavoittuneena harhailee liekkimereen, Jill menettää tajuntansa ja Carlos kantaa hänet läheiseen kappeliin turvaan. Ymmärrettyään, että Jill on sairastunut, Carlos lähtee etsimään parannuskeinoa läheisestä sairaalasta.
Carlos törmää Nicholaihin ja saa tietää, että tämä kerää Umbrellalle tietoa sotilaiden kyvyistä taistella bio-orgaanisia aseita vastaan. Nicholai lähtee ja jättää jälkeensä aikapommin. Carlos onnistuu luomaan rokotteen ennen kuin sairaala räjähtää. Hän onnistuu tyrmäämään Nemesiksen, josta on tullut liekkimeressä entistä vaarallisempi. Carlos parantaa Jillin ja varoittaa tätä Nicholaista.
Carlos kertoo Jillille, että hallitus aikoo estää T-viruksen leviämisen tuhoamalla Raccoon Cityn ydinaseella. Etsiessään pakotietä Umbrellan laitoksesta Jill tapaa Nicholain, joka kertoo tappaneensa muut Umbrellan palkkasoturit, ja että Jillin tappamisesta on luvattu palkkio. Jillillä on 15 minuuttia aikaa paeta ennen kuin ohjus iskeytyy kaupunkiin. Paetessaan Jill kohtaa Nemesiksen, joka on yhdistynyt jonkun ruumiin kanssa ja muuttunut entistä vaarallisemmaksi. Tästä huolimatta Jill onnistuu viimein tuhoamaan Nemesiksen sähköisellä tykillä. Jill ja Carlos pakenevat kaupungista helikopterilla.
Kento Hashimoto
Jalkapallomaajoukkue
Hashimoto debytoi Japanin maajoukkueessa maaliskuussa 2019. Hän on pelannut kuusi maaottelua.
Birkebeinerrennet
Birkebeinerrennet on Norjassa vuosittain järjestettävä maastohiihtokilpailu. Kilpailun 54 kilometrin pituinen reitti kulkee Renasta Lillehammeriin. Birkebeinerrennet on osa Worldloppet-kilpailusarjaa.
Birkebeinerrennet on saanut nimensä Norjan keskiajan birkebeineistä, jotka pelastivat alaikäisen Haakon IV Haakoninpojan joutumasta kilpailevan baglien ryhmittymän käsiin. Birkebeinit veivät Haakonin turvaan hiihtämällä läpi erämään. Muistona tästä kaikilla osanottajilla on selkäreput.
Pariutuminen
thumb|200px|Seitsenpistepirkkoja parittelemassa. Pariutuminen eli parinmuodostus tarkoittaa koiraan ja naaraan liittymistä pariksi ja seksuaalista virittymistä ennen parittelua.
Kirjallisuutta
Kopulasi
Jägerhorn
Jägerhorn on sukunimi tai suvun vaakunaa kuvaava nimi. Jägerhorneiksi on kutsuttu seuraavia sukua.
Yllä mainittujen sukujen lisäksi Suomessa esiintyi muita sukuja, jotka kantoivat metsästystorvea vaakunassaan. Yhteistä sukujohtoa näille suvuille ei kuitenkaan ole voitu tehdä. Jägerhorn alkaa esiintyä nimenä vasta 1600-luvulla.
Jägerhorn nimeä kantaa nykyään ainoastaan Jägerhorn af Spurila -suvun jäsenet.
Valkenee – Koko tuotanto
Valkenee – Koko tuotanto on vuonna 2007 ilmestynyt hardcore-yhtye Kansanturvamusiikkikomission kokoelma-albumi, joka sisältää 1983–1986 toimineen yhtyeen kaiken levytetyn materiaalin. Kappaleet on aikaisemmin julkaistu albumeilla 666 (1985) ja Seitsemäs pasuuna (1986) sekä Barabbas Recordsin kokoelmalla Yalta Hi-Life (1984).
Kappaleet
Kappaleet 1–18 ovat albumilta 666 (1985), 19–24 minialbumilta Seitsemäs pasuuna (1986) ja 25–29 kokoelmalta Yalta Hi-Life (1984).
DMX
Earl Simmons (18. joulukuuta 1970 Mount Vernon, New York – 9. huhtikuuta 2021 White Plains, New York), tunnetaan myös nimimerkeillä Dog Man Xtreme, The Divine Master of the Unknown, Dark Man X, kaikista yleisimmin DMX-nimellä, oli amerikkalainen hip-hop-artisti ja näyttelijä, joka oli tunnetuimmillaan 1990-luvun lopulla. Hänen lyriikkansa olivat usein uskonnollisia.
Lapsuus
Simmons syntyi 18. joulukuuta 1970. Hänen vanhempansa olivat Joe Barker ja Arnett Simmons. Hänellä oli 4 siskoa. 10-vuotiaana Simmons oli erotettu koulusta väkivaltaisen käytöksen takia ja pidätetty kahdesti, tuhopoltosta ja pahoinpitelystä.
Simmons aloitti huumeiden käytön 14-vuotiaana.
Vinnytsja
Kaupungissa on ollut suuri ilmavoimien tukikohta toisesta maailmansodasta alkaen, ja nykyisin siellä on Ukrainan ilmavoimien esikunta. Vinnytsjassa on 354 metriä korkea televisiotorni.
Historia
alt= |vasen|pienoiskuva|upright|Vinnytsjan viimeinen juutalainen on tunnetuimpia valokuvia [[Holokausti|holokaustista. Saksalaisen einsatzgruppen-tuhoamisryhmän jäsen ampumassa Vinnytsjan juutalaista asukasta vuosien 1941–43 välillä.]]
Varhainen historia
Ensimmäinen tunnettu maininta Vinnytsjasta on vuodelta 1363, jolloin paikalla oli liettualainen linnoitus. Pienestä etuvartioasemasta kehittyi vähitellen ensin maanviljelyyn keskittynyt kylä, ja myöhemmin kauppapaikka. Jo 1500-luvulla Vinnytsja tunnettiin vilkkaana kaupan keskuksena. Vuosina 1400–1569 rajakaupunkiin hyökättiin ainakin 30 kertaa.
Seuraavien vuosisatojen aikana Vinnytsja oli Liettuan suuriruhtinaskunnan, Puolan kuningaskunnan, Puola-Liettuan ja Osmanien valtakunnan osa. Vuoden 1793 Puolan jaossa Vinnytsjasta tuli osa Venäjän keisarikuntaa.
Suljettu vakoilukaupunki
Kylmän sodan vuosina keväällä 1959 ruotsalainen sotilaslehti Kontakt med krigsmakten julkaisi majuri Per Lindgrenin artikkelin, jonka mukaan Vinnytsjassa toimi tuolloin suuri neuvostovakoilijoiden koulutuskeskus. Ulkopuolisilta tarkoin suljettu kaupunki oli hänen mukaansa erikoistunut Yhdysvaltoihin solutettavien vakoilijoiden koulutukseen, ja tarkoitusta varten kaupungissa jäljiteltiin amerikkalaista elämänmuotoa sieltä tuotuine autoineen, muine tuotteineen ja televisio-ohjelmineen. Vuosittain tuhatkunta neuvostokoulujen ylioppilaiden parhaimmistoa valittiin Vinnytsjan vakoilukoulutukseen, joka saattoi kestää jopa 13 vuotta.
Venäjän hyökkäys Ukrainaan 2022
Venäjä ampui sukellusveneestä aamulla 14. heinäkuuta 2022 kolme Kalibr-ohjusta kaupungin keskustaan. Iskussa kuoli ainakin 23 ja loukkaantui ainakin 66 ihmistä. Ukraina tuomitsi sen terroritekona,
Venäjä iski 11. lokakuuta 2022 kahdella Shaded-droonilla Ladyžynskan voimalaitokseen.
Ngarchelong
Ngarchelong on yksi Palaun 16 osavaltiosta. Se sijaitsee Babeldaobin saaren pohjoiskärjessä. Sen pinta-ala on 41 neliökilometriä ja siellä on 311 asukasta (vuonna 2015).
Osavaltion alueella sijaitsee poikkeuksellisen paljon kivimonoliitteja, jotka olivat perinteisessä palaulaisessa uskonnossa pyhiä paikkoja.
Serotoniinin ja noradrenaliinin takaisinoton estäjät
Serotoniinin ja noradrenaliinin takaisinoton estäjät ( eli SNRI) ovat masennuslääkkeitä, joita käytetään masennuksen ja muiden mielialahäiriöiden hoitoon. Muita indikaatioita ovat muun muassa ahdistuneisuushäiriöt, pakko-oireinen häiriö (OCD), ADHD, krooninen neuropaattinen kipu fibromyalgia ja Asperger.
SNRI-lääkkeet nostavat serotoniinin ja noradrenaliinin pitoisuuksia veressä. Näiden hermoston välittäjäaineiden tiedetään vaikuttavan merkittävästi mielialaan. SNRI-lääkkeet muistuttavat paljon yleisemmin käytössä olevia SSRI-lääkkeitä, jotka vaikuttavat vain serotoniinin määrään.
Ihmisen serotoniini- (SERT) noradrenaliinivälittäjä (NET) ovat kalvoproteiineja, jotka vastaavat näiden takaisinotosta verenkierrossa. Säädetty monoaminiinien takaisinoton kaksoisestäminen voi mahdollisesti tarjota etuja muihin masennuslääkkeisin nähden hoitaen monia oireita. Serotoniinin ja noradrenaliinin sekä fosfodiesteraasin takaisinoton estäminen monikohdennettuna takaisinoton estämisellä mahdollisina vaikuttajina masennukseen.
SNRI-lääkkeet SSRI-lääkkeiden kanssa ja noradrenaliinin takaisinoton estäjänä (NRI):t ovat 2. sukupolven antidepressantteja. Kahden viimeisen vuosikymmenen aikana toisen polven masennuslääkkeet ovat asteittain korvanneet ensimmäisen polven masennuslääkkeitä, kuten trisykliset masennuslääkkeet (TCA) ja monoamiinioksidaasiestäjät (MAOI) ensisijaisena masennuksen hoitamisessa. Tämä johtuu suurimmalta osalta SSRI- ja SNRI- lääkkeiden paremmasta siedettävyydestä ja turvallisuudessa ensimmäisen polven lääkkeisiin verrattuna.
Herra sotaministeri
Herra sotaministeri on Aarne Tarkaksen ohjaama vuonna 1957 valmistunut suomalainen elokuva. Satiiri kertoo vertailuviraston pikkuvirkailija Kalle Järvisestä (Pentti Siimes), joka ajautuu sotaministeriksi.
Kuulopuheiden mukaan elokuvasta poistettiin Elokuvatarkastamon vaatimuksesta loppukohtaus, jossa eksynyt putkimies (Masa Niemi) saapuu ministeriöön ja hänet palkataan uudeksi sotaministeriksi. Loppu kuvattiin uudestaan. Tapauksesta ei kuitenkaan löydy tietoa tarkastamon arkistosta.
Juoni
Sotahistoriaa harrastava vertailuviraston pikkuvirkailija Kalle Järvinen on työpaikalla, kun kahdentoista puolueen hallitukseen on hankala saada sotaministeriä. Kalle palkataan hallitukseen sotaministeriksi, mutta valta nousee hänelle päähän. Hän jopa leikkii tinasotilailla Waterloon taistelua. Myöhemmin hän joutuu sotaoikeuteen. Tarmo Manni kohottelee kulmakarvojaan sotaministerin adjutanttina.
Arviot
Elokuvaa on kritiikissä luonnehdittu kiinnostavaksi poliittiseksi satiiriksi, joka kuitenkin alun nasevuuden jälkeen sortuu farssimaiseen latteuteen. Kriitikot kiittävät Siimestä osaavaksi, ja hänen roolityönsä vie pahimpien hetteikköjen yli. Käsikirjoitus antaa huutia isokenkäisten poliittiselle kähminnälle ja vallan turmelukselle. Aihetta ei juuri ole käsitelty suomalaisessa elokuvassa, ja Tarkas saa siitä kriitikolta hatunnoston.
Eräässä arviossa todetaan, että Chaplinin vaikutus näkyy hyvin selvästi, mutta arvioija kiittää kuitenkin Tarkaksen ja kuvaaja Pentti Unhon käsikirjoitusta, vaikkei se kovin persoonallinen hänestä olekaan.
MTV Nordic
MTV Nordic (MTV) on yhdysvaltalaisen MTV:n Suomessa, Ruotsissa, Norjassa ja Tanskassa näkyvä maksu-tv-kanava. MTV Nordic toimi vuosina 1998–2005 yhteispohjoismaisena musiikkipainotteisena kanavana, kunnes se korvattiin kullekin Pohjoismaalle suunnatuilla paikallisilla MTV-kanavilla. Vuonna 2019 MTV Nordic -kanava aktivoitiin uudelleen.
Kanavan ohjelmisto perustui vuosina 1998–2005 huomattavan paljon musiikkiin. Kanavalla nähtiin juonnettuja musiikkiohjelmia, pitkiä musiikkivideoputkia, listaohjelmia, artistihaastatteluita sekä musiikki- ja viihdemaailman uutisia. Tuolloin MTV-kanavalla esitettiin musiikkiin liittymättömiä amerikkalaisia reality- ja draamasarjoja vain muutama tunti illassa, kun ne myöhemmin saivat pääosan.
MTV Nordicin vuosien 1998–2005 juontajia
Kun kanavalla oli juonnettua ohjelmistoa, sen juontajina olivat muun muassa Amelia Hoy (Up North, Euro Top 20), Kicki Berg (Morning Glory, MTV Accelerate, MTV Supermercado, Nordic Top 5), Neil Cole (MTV Select, Morning Glory, The Fridge), Lars Beckung (MTV Source, MTV NEW), Joanne Colan (MTV NEW), Tim Kash (MTV News), Charlotte Thorstvedt (Euro Top 20) ja Ulrika Eriksson (Hitlist UK).
Pauli Alhonen
Pauli Eero (Pappi) Alhonen (27. elokuuta 1932 Helsinki – 23. heinäkuuta 2011 Helsinki ) oli suomalainen keilaaja, pesäpalloilija ja pelinjohtaja.
Alhonen on Helsingin suurmestari n:o 152. Valittiin vuonna 1970 TUK:n parhaaksi keilaajaksi. Paras tulos yhdellä sarjalla oli 289, viidellä 1150 ja kahdeksalla 1665.
Pelinjohtajana Alhonen saavutti Työväen Maila-Pojissa Naisten Suomen mestaruuden vuosina 1968, 1969, 1971 ja 1973.
Scotianmeri
thumb|180px|Scotianmeren sijainti. thumb|270px|Scotianmeren kartta. Scotianmeri on Atlantin valtameren osa Etelä-Amerikan ja Etelämantereen välillä. Se sijaitsee suurimmaksi osaksi Eteläisen jäämeren alueella, ja osa siitä kuuluu subantarktiseen ja osa antarktiseen alueeseen. Scotianmeri on noin 900 000 km² laaja, ja noin puolet siitä sijaitsee mannerjalustan päällä.
Meri on myrskyinen ja kylmä, ja sen alueella sijaitsevat saaret vaihtelevat olosuhteiltaan sen mukaan, kuinka lähellä Antarktista ne sijaitsevat. Osa saaristoista on tundraa ja niissä on paljon kasvillisuutta, osa saarista on puolestaan karumpia. Scotianmeren alueella elää paljon erilaisia lintulajeja.
Uhat ja suojelu
Etelä-Georgia, Eteläiset Sandwichsaaret ja Bouvet’nsaari on julistettu suojelluksi alueeksi, mutta aluetta jotkut tekijät uhkaavat silti alueen ekosysteemiä. Yksi tärkeimmistä Scotianmerta uhkaavista tekijöistä on alueelle istutetut uudet lajit. Ilmiö vaikuttaa suurimmaksi osaksi Etelä-Georgiassa, jonne on istutettu suuriakin nisäkkäitä, kuten peuroja. Myös liikakalastuksesta on haittaa alueelle.
Luettelo Suomen evankelis-luterilaisen kirkon entisistä seurakunnista
Tämä on luettelo Suomen evankelis-luterilaisen kirkon entisistä seurakunnista. Se käsittää kirkon seurakunnat, jotka on lakkautettu historiallisella ajalla. Nykyiset seurakunnat ovat sivulla Luettelo Suomen evankelis-luterilaisen kirkon seurakunnista.
Daichi Kamada
Daichi Kamada (s. 5. elokuuta 1996 Ehime) on japanilainen jalkapalloilija. Hän on pelipaikaltaan hyökkäävä keskikenttäpelaaja. Hän edustaa roomalaisseura Laziota.
Kamada siirtyi Japanista saksalaisseura Eintracht Frankfurtiin kesällä 2017. Kauden 2018–2019 hän pelasi lainalla belgialaisseura Sint-Truidenissa. Ensimmäisellä kaudellaan Frankfurtissa Kamada pelasi Bundesliigassa vain kolme ottelua, mutta Belgiassa hän pelasi 34 liigaottelua ja teki niissä 15 maalia, ja Saksaan paluunsa jälkeen hän on kausittain pelannut 28, 32 ja 32 bundesliigaottelua ja tehnyt niissä vastaavasti kaksi, viisi ja neljä maalia. Kahdella Eurooppa-liigan kaudella, joista jälkimmäinen kausi 2021–2022 päättyi Frankfurtin mestaruuteen, Kamada on 23 ottelussa tehnyt 11 maalia. Kauden 2022–2023 alussa hän on 11 bundesliigaottelussa tehnyt jo seitsemän maalia ja kuudessa Mestarien liigan ottelussa kolme maalia. Elokuussa 2023 Kamada teki kaksivuotisen sopimuksen vuoden jatko-optiolla Lazion kanssa.
Kamada debytoi Japanin maajoukkueessa maaliskuussa 2019. Hän on pelannut lokakuun 2022 loppuun mennessä 21 maaottelua, joissa hän on tehnyt kuusi maalia: lokakuussa 2019 MM-karsintaottelussa Mongoliaa, maaliskuussa 2021 ystävyysottelussa Etelä-Koreaa ja MM-karsintaottelussa Mongoliaa, toukokuussa 2021 MM-karsintaottelussa Myanmaria, kesäkuussa 2022 ystävyysottelussa Paraguayta sekä syyskuussa 2022 ystävyysottelussa Yhdysvaltoja vastaan.
Saavutukset
Päivitetty 6. elokuuta 2023.
Muuta
Daichi Kamadalla on pikkuveli nimeltä Hiromu Kamada (s. 2001 ) joka pelaa jalkapalloa Japanin toiseksi korkeimmalla sarjatasolla.
Tydal
Tydal on kunta Etelä-Trøndelagin läänissä Norjassa. Tydal erotettiin omaksi kunnakseen Selbun kunnasta 1. tammikuuta 1901. Tammikuussa 2013 tehdyn väestönlaskennan mukaan Tydalin kunnassa oli 865 asukasta.
Kalevi Hirttiö
Kalevi Hirttiö (s. 1959) on rovaniemeläinen eräkirjailija.
Hirttiö on hallintotieteiden lisensiaatti, joka on toiminut muun muassa asemyyjänä ja opetustehtävissä Lapin yliopistossa. Hänen esikoisteoksensa Saunapyy ilmestyi Myllylahden kustantamana vuonna 2012. Toista kirjaansa Pitkä riiputus varten Hirttiö sai Suomen Kulttuurirahaston Lapin rahaston apurahan vuonna 2013.
Ungelon torppa
Ungelon torppa on Enontekiön Hetassa sijaitseva kirjailija Yrjö Kokon entinen kirjailijakoti joka on valmistunut 1952. Torpan hirsirakennukset sijaitsevat Ounasjärveen pistävässä Ungelonniemessä jonne pääsee polkua pitkin kapean maakannaksen kautta. Torpan rakennuksiin kuuluu asuinrakennuksen ohella sauna, venehuone ja verkkokatos.
Kokko saapui sodan jälkeen eläinlääkäriksi Käsivarren Lappiin mutta ryhtyi sitten ammattikirjailijaksi. Hän suunnitteli itse Ungelon torpan rakennukset käyttäen esikuvina vanhoja talonpoikaisrakennuksia. Torppa oli alun perin vain kesäkäytössä ja Kokko kirjoitti ja muokkasi siellä useita teoksiaan. Hän kuvasi torppaa vuonna 1957 ilmestyneessä teoksessaan Ungelon torppa. Torppa on Kokon suvun hallussa.
Ungelonniemeltä on löydetty kivikautisia asuinpaikkoja ja niemi on toiminut aikoinaan väliaikaisena hautaussaarena.
Lähteet
68.38778°N, 23.65694°W
Pauliaukusti Haapanen
Pauliaukusti Haapanen (s. 19. kesäkuuta 1946 Töysä) on akvarellisti, kuvataiteilija ja opettajaperheen nuorin poika.
Hänen alaansa ovat akvarellit, akryylimaalaukset ja lyijykynäpiirrokset. Haapasen teoksia oli ensi kerran esillä Raumalla vuonna 1966. Hän on aktiivinen yhdistysihminen ja toiminut Pohjalaisen Taiteilijaliiton puheenjohtajana ja Suomen Akvarellitaiteen yhdistyksen hallituksessa. Hän on ollut mukana sadoissa yksityis- ja ryhmänäyttelyissä.
Haapanen valmistui Rauman seminaarista 1970 teknisen työn opettajaksi ja on toiminut taiteilijauransa ohella vuodet 1977–2000 myös yläasteen ja lukion opettajana. Pyhäjärvellä asuvalla Pauliaukusti Haapasella on koti, galleria ja näyttely Patuvaarin akvarellipaja Art Aukustissa.
Shinnosuke Hatanaka
Shinnosuke Hatanaka (s. 25. elokuuta 1995 Jokohama) on japanilainen jalkapalloilija.
Jalkapallomaajoukkue
Hatanaka debytoi Japanin maajoukkueessa maaliskuussa 2019. Hän on pelannut neljä maaottelua.
Kaarina Dromberg
Ritva Kaarina Dromberg (o.s. Hakula, s. 22. toukokuuta 1942 Elimäki) on suomalainen kokoomuksen entinen kansanedustaja. Hän oli eduskunnassa vuosina 1983–2007 ja toimi kulttuuriministerinä 2002–2003. Hän oli mukana luomassa eduskunnan naisverkostoa.
Dromberg kirjoitti ylioppilaaksi Kouvolan tyttölyseosta vuonna 1963 ja valmistui ylioppilasmerkonomiksi Kouvolan kauppaoppilaitoksesta vuonna 1965. Valmistuttuaan hän työskenteli kirjeenvaihtajan tehtävissä Fordilla 1965–1978 ja markkinointisihteerinä 1979–1983. Naimisiin hän meni vuonna 1964 pankinjohtaja Jarl Ingmar Drombergin kanssa. Heillä on kaksi tytärtä.
Dromberg toimi Lipposen toisen hallituksen kulttuuriministerinä 2002–2003. Vantaan kaupunginvaltuustossa Dromberg istui vuosina 1981–2004, joista valtuuston puheenjohtajana vuosina 1995–2002.
Dromberg toimii muun muassa Suomen oopperaliiton, Kaupallisen Opetuksen Edistämisliiton sekä Maanpuolustusnaisten Liitto ry:n puheenjohtajana.
Dromberg ei asettunut enää ehdolle vuoden 2007 eduskuntavaaleissa. Hänelle myönnettiin valtiopäiväneuvoksen arvonimi vuonna 2007.
Drive My Car
Drive My Car on brittiläisen rockyhtyeen The Beatlesin kappale yhtyeen vuoden 1965 albumilta Rubber Soul. Kappaleen tekivät yhteistyönä John Lennon ja Paul McCartney, Lennonin keskittyessä sanoituksiin ja McCartneyn keskittyessä sävellykseen.
Yksityistierekisteri
Yksityistierekisteri on Maanmittauslaitoksen pitämä viranomaisrekisteri niistä yksityisteistä, joiden asioita hoitamaan on perustettu tiekunta, ja asemakaava-alueella sijaitsevista yksityisistä teistä. Yksityistierekisteri on osa kiinteistötietojärjestelmää.
Rekisterin tarkoituksena on muun muassa tiekunnan osakkaiden tieoikeuksien ja muiden käyttöoikeuksien vahvistaminen ja sivullisten etujen turvaaminen. Sillä pyritään myös helpottamaan yksityistietoimitusten ja kiinteistötoimitusten suorittamista sekä takaamaan tieoikeuksia ja muita käyttöoikeuksia koskevan tiedon saanti tuomioistuin- ja viranomaistoimintaa varten. Yksityistierekisteriin merkitään esimerkiksi tiekunnan nimi, tunnus ja sijaintikunta sekä toimitsijamiehen tai hoitokunnan puheenjohtajan nimi, henkilötunnus ja yhteystiedot.
Kiinteistötietojärjestelmän sisältämien tietojen luovuttamisesta eri käyttötarkoituksiin on säädetty laissa kiinteistötietojärjestelmästä ja siitä tuotettavasta tietopalvelusta (453/2002) lain 6. pykälässä.
Historia
Vuoden 1963 alussa voimaan tulleen lain yksityisistä teistä mukaan kunnan tielautakunnan tuli pitää luetteloa niistä yksityisistä teistä, joiden asioiden hoitamista varten oli perustettu tiekunta. Luetteloon tuli merkitä tien nimitys, toimitsijamiehen tai hoitokunnan jäsenten ja näiden varamiesten nimet ja osoitteet. Lisäksi luetteloon voitiin merkitä ne kiinteistöt, joiden omistajat olivat tieosakkaita ja myös tiedot muista mahdollisista tieosakkaista.
Tielautakunnan pitämä luettelo ei enää 1970-luvulla vastannut tällaiselle luettelolle asetettavia vaatimuksia. Valtionhallinto halusi luettelon, josta selviäisi tieosakkaita ja kiinteistöjä koskevat tiedot sekä pysyvät oikeudet toisen omistaman alueen käyttämiseen samoin kuin muutkin tiekuntaa koskevat asiat. Hallituksen mielestä oli ajankohtaista yhdenmukaistaa kiinteistöoloja koskevat luettelot ja keskittää niiden rekisterien hoito samoille viranomaisille. Siksi hallitus ehdotti mainitun luettelon pitämisen siirrettäväksi tielautakunnilta maanmittauskonttoreille. Siirtoa puolsi myös se, että tielautakunnilta katsottiin puuttuvan työvoimaa ja taloudelliset edellytykset uudistettavien luetteloiden pitämiseen.
Maatalousministeriö johti ja valvoi maanmittaushallitusta, jonka alaisena oli jokaisessa läänissä Ahvenanmaan lääniä lukuun ottamatta maanmittauskonttori, joka huolehti vanhastaan maarekisterin pitämisestä. Maanmittauskonttorin yksityisistä teistä pitämään rekisteriin tehtyjen merkintöjen valmistuttua konttorin tuli lähettää kunnan tielautakunnalle ote rekisteristä sekä jäljennös kartasta, jos rekisterimerkintä koski tietoimituksessa perustettua tiekunnan tietä. Maanmittauskonttorit aloittivat uuden rekisterin pitämisen lokakuun alussa 1975. Vuoden 1978 alusta lähtien maanmittauskonttorin tuli merkinnän rekisteriin tehtyään lähettää siitä ote myös tie- ja vesirakennuspiirille.
Syyskuun alussa 1991 tuli käyttöön maanmittauslaitoksen uusi organisaatio. Laitoksen piirihallinnon muodostivat nyt kartasto- ja tietopalvelutoimistot sekä maanmittaustoimistot. Vuoden 2001 alussa maanmittaustoimiston yksityisistä teistä pitämän rekisterin nimeksi tuli yksityistierekisteri.
Maanmittauslaitoksen organisaatiota uudistettiin jälleen vuoden 2014 alusta alkaen. Entisestä 12 maanmittaustoimiston rakenteesta siirryttiin yhteen valtakunnalliseen toimialueeseen. Tässä yhteydessä yksityistierekisterin rekisterinpitoa ja käyttöä ei muutettu kuin siltä osin mitä rekisterin toiminta osana kiinteistötietojärjestelmää vaati. Yksityistierekisterin pitäjäksi tuli Maanmittauslaitos.
Sigbjørn Normann
Sigbjørn Normann on norjalainen mäkihyppytuomari.
Normann tuli mäkihypyn maailmancupin kaudella 2004–2005 laajalti tunnetuksi, koska antoi Suomen Janne Ahoselle toistuvasti liian alhaisia tyylipisteitä tämän hypyistä. Yleisimmin Normann antoi Ahoselle pisteet 17,5 muiden tuomarien pisteiden ollessa vähintään 18,5. Kauden loppupuolella Normann hyllytettiinkin tehtävästään maailmancupin kilpailujen tuomarina.
Normann toimi tuomarina myös MM-kisoissa Oberstdorfissa 2005. Janne Ahosen voitettua suurmäen maailmanmestaruuden, hän kilpailun jälkeisessä lehdistötilaisuudessa kuittasi Normannin toiminnan "vain urheiluksi", mutta lisäsi: "onhan se komea saada hypystään pisteet: 19,0–19,0–19,0–17,5–19,0"
Normannin nimi nousi julkisuuteen jälleen mäkiviikolla 2009–2010, kun hän epäonnistui Innsbruckin kilpailussa ja potkittiin pois Bishofschofenin kilpailusta.
Luandan maakunta
Luandan maakunta oli aiemmin jaettu seitsemään kuntaan. Vuonna 2016 aluejakoa uudistettiin muun muassa perustamalla maakuntaan kaksi uutta kuntaa (Kilamba-Kiaxi ja Talatona). Tästä syystä vuoden 2014 väestönlaskennan kuntajaon asukasluvut eivät ole enää päteviä kaikkien kuntien kohdalla. Esimerkiksi Talatona perustettiin 17. lokakuuta 2016 Belasin ja Kilamba-Kiaxin kuntien osia yhdistämällä. Yleisemminkin Angolan väkilukuarvot vanhenevat nopeasti voimakkaan väestönkasvun, aluerakentamisen ja sisäisen muuttoliikkeen johdosta. Vuodesta 2016 lähtien maakunnassa sijaitsevia kuntia ovat olleet:
Angola (Indiana)
Angola on kaupunki Indianassa, Yhdysvalloissa. Se on Steubenin piirikunnan pääkaupunki. Kaupungissa sijaitsee Tri-State University.
Angolan pinta-ala on United States Census Bureaun mukaan 11,0 km², josta vesistöjä on 0,1 km² (0,47 %). Vuoden väestönlaskennan aikaan kaupungissa oli 7 344 asukasta, 2 769 taloutta ja 1 578 perhettä. Asukastiheys oli 670,3/km².
Angolan nykyisenä pormestarina toimii Richard M. Hickman.
Hullu tiedemies
Hullu tiedemies on arkkityyppinen fiktiivisissä tarinoissa esiintyvä perushahmo. Hän on yleensä antagonisti eli sankarin vastustaja. Hullu tiedemies on huippuälykäs, mutta hänessä on samalla ripaus mielenvikaisuutta ja psykopaattisia piirteitä. Tavallisesti häntä ajaa eteenpäin kostonhalu, jonka syy on jokin koettu vääryys tai pettymys. Tohtori Outolempi -elokuvan nimihahmo on yksi esimerkki hullusta tiedemiehestä. Muita tunnettuja esimerkkejä ovat tohtori Jekyll ja Mr. Hyde sekä Victor Frankenstein.
Heikki Saure
thumb|150px|Heikki Saure Heikki Evald Saure ent. Sikanen (13. syyskuuta 1895 Sääminki – 28. elokuuta 1954) oli suomalainen jääkärieversti. Hänen vanhempansa olivat työnjohtaja Heikki Juho Sikanen ja Alma Makkonen. Hänet vihittiin avioliittoon vuonna 1921 Emma Vilhelmina Salmisen kanssa. Liitosta syntyi kaksi lasta: Irja ja Lauri.
Opinnot
Saure kävi viisi luokkaa Lappeenrannan yhteiskoulua ja sen jälkeen Tampereella teknillistä opistoa josta hän erosi toiselta vuosikurssilta. Hän suoritti yksityisesti seitsemännen luokan Viipurin reaalikoulussa vuonna 1921. Hän kävi Haminan taistelukoulun vuonna 1918 ja hyökkäysvaunukurssin vuonna 1923 sekä sotilaspedagogisen kurssin vuonna 1924. Taktiikan soveltamiskurssin Sotakorkeakoulussa hän suoritti vuonna 1926 ja Taistelukoulun komppanianpäällikkökurssin vuonna 1929 sekä yleisen komentajakurssin vuonna 1947.
Jääkärikausi
thumb|300px|Jääkäripataljoonan 2. komppania. Saure liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 5. toukokuuta 1916. Hänet komennettiin 3. elokuuta 1916 Berliiniin Saksan meriesikunnan räjäytyskursseille ja kuriiritehtäviin Saksa-Tukholman väliselle etapille. Saure palasi takaisin pataljoonan täydennysjoukkoon 3. tammikuuta 1917, josta hänet komennettiin 30. huhtikuuta 1917 tiedustelutehtäviin Suomeen. Suomesta hän palasi takaisin pataljoonaan heinäkuun alussa ja määrättiin pataljoonan 2. komppaniaan 17. elokuuta 1917. Hän suoritti myös vuonna 1917 Libaussa järjestetyn sotakoulun B-kurssin.
Saure ja Suomen sisällissota
Saure saapui Suomeen jääkärien pääjoukon mukana varavääpeliksi ylennettynä 25. helmikuuta 1918 ja sijoitettiin Suomen Valkoiseen armeijaan joukkueenjohtajaksi 3. Jääkärirykmentin 7. jääkäripataljoonan 1. komppaniaan, josta hänet siirrettiin 25. maaliskuuta 1918 alkaen 4. Jääkärirykmentin 11. jääkäripataljoonan 2. komppaniaan. Saure otti osaa sisällissodan taisteluihin Rotanpesällä Viipurissa.
Osallistuminen talvi- ja jatkosotaan
Saure osallistui talvisotaan Erillinen Pataljoona 7:n komentajana, josta hänet siirrettiin myöhemmin komentajaksi Jalkaväkirykmentti 14:een. Hän osallistui talvisodan taisteluihin Inossa, Kuolemajärvellä, Työppölässä, Kämärällä, Säiniöllä, Tammisuolla ja Suomenlahden rannikolla.
Välirauhan aikana hän jatkoi aluksi samassa tehtävässä, kunnes hänet siirrettiin pataljoonan komentajaksi 5. Prikaatiin ja edelleen komentajaksi Pohjois-Uudenmaan suojeluskuntapiiriin.
Jatkosodan puhjettua hänet komennettiin komentajaksi Jalkaväkirykmentti 46:een, missä hän olikin aina vuoteen 1944 saakka jolloin hänet siirrettiin komentajaksi Jalkaväkirykmentti 2:een. Saure osallistui jatkosodan taisteluihin komentajana Vainikkalassa, Heinjoella, Hotakassa, Raivolassa, Rajajoella, Valkeasaaressa, Lempaalassa, Syvärin Sammatuksessa, Aunuksenkaupungissa, Viteleenjoella, Rajakonnussa, Salmissa ja Klemetissä.